Eelnõu

NARVA LINNAVOLIKOGU

O T S U S

Narvas

Narva Linnavalitsuse liikmeks astumine rahvusvahelisse assotsiatsiooni “Walled Towns Friendship Circle” 
Otsus võetakse vastu Kohaliku omavalitsuse korralduse seaduse § 13 lõike 2, 3, 4, § 22 lõike 1 punkti 8 ning Narva linna põhimääruse  punktide 11.1.1, 11.1.2 ja 11.2.4 alusel.
1. ASJAOLUD JA MENETLUSE KÄIK

Rahvusvaheline assotsiatsioon “Walled Towns Friendship Circle” on asutatud 1989. aastal. Assotsiatsiooni eesmärk on kontaktide loomine ja koostöö korraldamine assotsiatsiooni liikmetega, kogemuste vahetus, turismi arendamine ning osalemine ühistegevustes, üritustes ja projektides, mis on suunatud ajaloolise pärandi säilitamisele linnades, kus on olemas kindlustuste ehitised ja ajaloolised müürid.  Praegu kuulub assotsiatsiooni 140 linna erinevatest riikidest. 

Oktoobril 2007 Narva Linnavalitsuse delegatsioon viibis Chesteris (Suurbritannia). Chesteri omavalitsus tegi Narva Linnavalitsusele ettepaneku astuda “Walled Towns Friendship Circle” assotsiatsiooni liikmeks, kuna Narvas on olemas ajaloolised kindlustusehitised ning ühisprobleemid ja huvi ajaloolise pärandi säilitamise ja arendamise osas.  Rahvusvahelisse assotsiatsiooni kuulumine võimaldab Narva linnal rohkem rahvusvahelistes koostöö projektides osaleda. 
Assotsiatsiooni liikmelisus on tasuline ja liikmemaks sõltub linna elanike arvust. Käesoleval ajal kehtib 50 001 kuni 100 000 elanike arvuga linnade jaoks aastane sissemaks 480 Eurot. 

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 13 lõike 2, 3, 4, § 22 lõike 1 punkti 8 ning Narva linna põhimääruse  punktide 11.1.1, 11.1.2 ja 11.2.4 kuulub  rahvusvaheliste organisatsioonide liikmeks astumine ja sellega kaasnevate finantskohustuste võtmine linnavolikogu pädevusse. Suhetes rahvusvaheliste organisatsioonidega esindab omavalitsusüksust volikogu või volikogu poolt määratud esindajaSellest tulenevalt on Narva Linnavolikogul õigus võtta vastu otsus Narva liikmeks astumise kohta rahvusvahelisse organisatsiooni ja määrata esindajat.
3. OTSUS

3.1 Narva linn astub rahvusvahelise assotsiatsiooni «Walled Towns Friendship Circle» liikmeks.

3.2 Lubada Linnavalitsusel tasuda assotsiatsiooni «Walled Towns Friendship Circle» liikmemaks vastavalt assotsiatsiooni kehtestatud liikmemaksu määradele.

3.3 Määrata Narva linna esindajaks assotsiatsioonis «Walled Towns Friendship Circle» Narva Linna Arenduse ja Ökonoomika Ameti direktori Georgi Ignatovit.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Mihhali Stalnuhhin

